Diari Oficial de la Generalitat Valenciana


Sumari del DOGV 5967, del 04-03-2009 (2009/2375)

Notificació a Sergio Bernal Santamaria. Expedient número VIVI/049807/16.
------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2375


Data del document
:   24-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Sergio Bernal Santamaria. Expedient número VIVI/049807/16. [2009/2375]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica de requeriment a Sergio Bernal Santamaria.  
En relació amb l'expedient de referència iniciat per deficiències en el traster núm. 43 de l'edifici siti a València, c/ Juan José Barcia Goyanes núm. 5, se us comunica que s'ha rebut un escrit remés per Eframar 2630 SP, on manifesta que no permeteu l'entrada al vostre traster, núm. 44.  
Per a realitzar les reparacions requerides en el traster núm. 43 és necessari que permeteu l'entrada al vostre traster, ja que, segons l'informe tècnic de data 25.05.2007, incorporat a l'expedient, d'acord amb el projecte qualificat i aprovat la situació de la porta d'accés al vostre traster és incorrecta (ha de col·locar-se en el frontal exterior a la dreta). Hem ordenat al promotor de l'edifici, Eframar 8913 GP, que execute les obres necessàries per a esmenar l'error. En aquest sentit, us manifestem que el promotor haurà d'assumir totes les despeses inherents als treballs que s'han d'efectuar fins i tot l'acabat de pintura dels paraments reformats i haureu de facilitar a aquest i als seus operaris les mesures perquè realitzen els dits treballs tan ràpidament com siga possible.   
En conseqüència, es fixa el dia cinc de novembre de 2007 com a data per al començament de les reparacions, i disposa d'un termini de deu dies a partir de la recepció d'aquesta notificació, conforme a l'article 76.1 de la Llei 30/1992, de 26 de novembre, per a formular les al·legacions que al seu dret convinguen.   
En el cas que existisquen dificultats per al començament de les obres en la data assenyalada, pot proposar, dins del termini més amunt indicat, una data d'inici distinta, en tot cas, la falta de contestació al present requeriment en el termini assenyalat suposarà l'acceptació de la data fixada.  
Al mateix temps, us fem saber que hi ha el deure de permetre la realització de les reparacions ordenades ja que l'obstacle per part dels propietaris a l'execució de les obres de reparació imposades per l'administració és constitutiva d'infracció administrativa d'acord amb el que estableix l'article 67.7 de la Llei 8/2004, de 21 d'octubre, d'habitatge de la Comunitat Valenciana, per la qual cosa l'obstacle a la realització de les obres o la impossibilitat del començament d'aquestes determinarà la iniciació de procediment sancionador.  
La qual cosa us fem saber a l'efecte oportú.  
València, 24 de setembre de 2007.- El cap de la Secció de Fiscalia: Roberto Navarro Seisdedos.